laion/Wikipedia-Exotic huggingface dataset:
נאור יחיא

נאור יחיא (נולד ב-18 ביולי 1989) הוא דובר ויועץ תקשורת, המכהן כדובר נשיא מדינת ישראל, יצחק הרצוג מאז כניסתו לתפקיד ביולי 2021. קודם לכן, כיהן כדוברו הפוליטי של ראש הממשלה בנימין נתניהו. נולד וגדל ביקנעם עלית. הוא שירת בצה"ל בין השנים 2007–2017. החל משנת 2009 שירת בחטיבת דובר צה"ל במגוון תפקידים פיקודיים ומקצועיים, כולל ראש מדור תקשורת מקומית ורדיו. בתפקידו האחרון, שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות. בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת הליכוד, בסיומו הגיע למקום 7 ברשימת הליכוד לכנסת. במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. את התפקיד הזה מילא במשך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת הליכוד. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת הליכוד. בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים. עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות". העתירה נדחתה על הסף ויחיא נכנס לתפקידו. בעל תואר ראשון מאוניברסיטת בר-אילן במדעי המדינה. מתגורר בגבעתיים. מדיה וקבצים בנושא נאור יחיא בוויקישיתוף נאור יחיא, ברשת החברתית LinkedIn נאור יחיא, באתר אייס, 30 בדצמבר 2021 מנתניהו להרצוג: מי אתה נאור יחיא? הסיפור המלא מורן אזולאי, הדובר שעובר מנתניהו להרצוג: מינויים חדשים בבית הנשיא, באתר ynet, 28 ביוני 2021 ערן טיפנברון‏, זה לא יחיא סינוואר, באתר וואלה, 28 ביוני 2021 מצעד הפרגונים הלא ברור של אנשי התקשורת ליועץ נתניהו לשעבר, באתר אייס, 28 ביוני 2021 אריק בנדר, מעבודה עם נתניהו לבית הנשיא: המינוי החדש של הרצוג מעורר סערה, באתר msn, ‏28/6/21 סערת דובר בית הנשיא ממשיכה: "רדף והחרים את גל"צ", באתר אייס, 3 ביולי 2021 יסמין לוי, כשרינה מצליח באה לסגור חשבון כדאי לתפוס מחסה, באתר הארץ, 4 ביולי 2021 עטרה גרמן, תביעה נגד מינוי דוברו לשעבר של נתניהו: "היה אחראי לקמפיינים ארסיים", באתר מקור ראשון, ‏7.7.21
גביע נסיך אסטוריאס

גביע נסיכת אסטוריאס (בספרדית: Copa Princesa de Asturias) הוא תחרות גביע לקבוצות כדורסל ספרדיות המאורגנת על ידי ה-LEB Oro, הליגה השנייה במבנה ליגות הכדורסל בספרד. הטורניר נערך לראשונה ב-1985, ומאז 2009 מעפילות אליו שתי הקבוצות המובילות ב-LEB Oro בסיום המחצית הראשונה של העונה, והוא נערך בפורמט של משחק אחד באולם של מוליכת הטבלה. בשנת 2015 שונה שם הגביע מגביע נסיך אסטוריאס (Copa Príncipe de Asturias) לגביע נסיכת אסטוריאס, כאשר ליאונור דה בורבון הפכה לנסיכת אסטוריאס. תוצאות גביע הנסיכה עד 2015/16
פוטר

האם התכוונתם ל... הארי פוטר – סדרת ספרי פנטזיה קרחון פוטר – קרחון באנטארקטיקה אישים: אדוארד קלארק פוטר – פסל אמריקני ביאטריקס פוטר – סופרת ומאיירת אנגלייה ג'ון פוטר – איש ממשל אמריקאי גרהאם פוטר – כדורגלן עבר אנגלי מוניקה פוטר – שחקנית אמריקאית ריאן פוטר – שחקן ומדבב אמריקאי קרול פוטר – שחקנית אמריקאית פוט פטר
ואיאדוליד (כדורסל)

ריאל ואיאדוליד כדורסל (בספרדית: Real Valladolid Baloncesto) הוא מועדון כדורסל ספרדי מוואיאדוליד, קסטיליה ולאון, המשחק בליגת ה-LEB Oro, הליגה השנייה במבנה ליגות הכדורסל בספרד. מוועדון הכדורסל העירוני ואיאדוליד נוסד ביוני 2015 על ידי כדורסלן העבר האמריקאי-ספרדי מייק הנסן במטרה להחליף את המועדון הראשי של העיר, שפורק בסוף עונת 2014/15. בעונתה הראשונה, ב-LEB Plata (הליגה השלישית), סיימה הקבוצה מתחת לקו האדום עם תשעה ניצחונות בלבד ב-26 משחקים אך נשארה בליגה בשל מקומות פנויים. בעונה הבאה עלתה ואיאדוליד ל-LEB Oro לאחר שזכתה בפלייאוף העלייה. בשנת 2020 הקבוצה הוליכה את הליגה השנייה כשהעונה הופסקה עקב מגפת הקורונה בספרד והייתה אמורה לעלות לליגת העל, אך לא עמדה בדרישות להצטרפות לליגה ונשארה בליגת המשנה. ב-28 ביולי 2020 סיכם המועדון על שיתוף פעולה עם קבוצת הכדורגל של העיר ריאל ואיאדוליד והחלה להשתמש בשמו, צבעיו וסמלו. הליגה השנייה זכייה (1): 2020 מדיה וקבצים בנושא ואיאדוליד בוויקישיתוף אתר האינטרנט הרשמי של ואיאדוליד "El CBC Valladolid echa a andar de la mano de Mike Hansen" [CBC ואיאדוליד יוצא לדרך בעזרת מייק הנסן]. קדנה סר (בספרדית). 22 ביולי 2015. {{cite web}}: (עזרה) "Al final serán dieciséis equipos" [בסופו של דבר יהיו שש עשרה קבוצות]. Granada Hoy (בספרדית). 18 באוגוסט 2016. {{cite web}}: (עזרה) "F-J.4: Comercial ULSA Valladolid salda una deuda histórica". התאחדות הכדורסל הספרדית (בספרדית). 4 ביוני 2017. {{cite web}}: (עזרה) "Comunicado oficial: Acuerdo de colaboración con el CBC Valladolid" [הצהרה רשמית: הסכם שיתוף פעולה עם CBC ואיאדוליד]. ריאל ואיאדוליד (בספרדית). 28 ביולי 2020. {{cite web}}: (עזרה) "El Real Valladolid Baloncesto es una realidad" [ריאל ואיאדוליד כדורסל הוא מציאות]. ריאל ואיאדוליד (בספרדית). 3 באוגוסט 2020. {{cite web}}: (עזרה) לבסוף לא ירדה בגלל מקומות פנויים העונה הופסקה בעקבות מגפת הקורונה בספרד, הקבוצה קיבלה את הזכות להעפיל לליגה הראשונה אך לא עמדה בתנאים ונשארה בליגה השנייה
יו ספיר

יוזף אדוארד אדולף ספיר (בהולנדית: Joseph Eduard Adolf Spier; ‏26 ביוני 1900 – 21 במאי 1978) היה אמן ומאייר הולנדי פופולרי. יו ספיר נולד בזוטפן, הולנד. מ-1924 עד 1939 עבד בעיתון "דה טלגרף" (De Telegraaf), שם יצר איורים הומוריסטיים וקריקטורות על חיי היומיום. הוא גם עבד כאמן סקיצות באולמות בתי משפט וכיוצר קריקטורות ביקורת תיאטרון. במהלך מלחמת העולם השנייה הפכו יצירותיו לפוליטיות יותר והוא נעצר בגלל תיאור סאטירי של היטלר. הוא נשלח למחנה וסטרבורק ולאחר מכן לווילה בוצ'ינה (Villa Bouchina) עם אשתו ושלושת ילדיו, אחד מהם פטר ספיר (Peter Spier) (אנ'), לימים קריקטוריסט ידוע בזכות עצמו. במשך חודשים ספורים במהלך 1943 הם היו מוגנים מגירוש למחנות ריכוז גרמניים, ככל הנראה בשל השפעתו של מנהיג התנועה הנאצית ההולנדית (National Socialistische Beweging) הפרו-גרמנית, אנטון אדריאן מוסרט. ב-21 באפריל 1943 הועבר ספיר לגטו טרזין, שם הוחזק עם משפחתו עד תום המלחמה. בטרזין סייע ספיר בהפקת הסרט "טרזיינשטט". יו ספיר עבר לארצות הברית ב-1951 עם משפחתו והמשיך לעבוד עד סוף ימיו. ספיר מת בסנטה פה, ניו מקסיקו, ב-21 במאי 1978. יו ספיר היה נשוי לאלברטין סופי "טינקה" ואן ראלטה (van Raalte) ונולדו להם שלושה ילדים - פטר ספיר, תומאס ספיר (DDS) וסלין ספיר. פטר ספיר היה מאייר ידוע של ספרי ילדים. The Creation, text from Genesis, hand-lettered by Joseph P Ascherl, New York: Doubleday & Company, 1970. The Squirrel and the Harp, by David DeJong, New York: Macmillan, 1966. The Spice Cookbook, by Avanelle Day and Lillie Stuckey, David White Company, 1964 Waters of the New World: Houston to Nantucket, by Jan de Hartog, New York: Atheneum, 1961. Peter Stuyvesant of Old New York, by Anna Crouse and Russel Crouse, New York: Random House, 1954. The Story of Louis Pasteur, by Alida Sims Malkus, New York: Grosset & Dunlap, 1952. One Sky to Share: The French and American Journals of Raymond Leopold Bruckberger, New York: P. J. Kenedy & Sons, 1952. Holland's House: a Nation Building a Home, by Peter Bricklayer, Haarlem, Netherlands: Joh. Enschede En Zonen, 1939. Mijn Jordanertjes : kinderen, die ik gekend heb, by A van Vlaardingen, Utrecht: Bijleveld, 1931. {Godfried Bomans: Kopstukken. Ill. Jo Spier. Amsterdam, Brussel, Elsevier 1947 etc. (27th pr., 1987) Dat alles heeft mijn oog gezien. Herinneringen aan het concentratiekamp Theresienstadt 1942–1945. Amsterdam, Elsevier, 1978. ISBN 90-10-01965-9 The Marshall Plan and You. The Hague, Netherlands, Ministry of Economic Affairs, 1949 Peter van Straaten & Jo Spier. Virtuoze tekenaars van het Nederlandse leven. Persmuseum Amsterdam, 2012. No ISBN Jo Spier. Tekenaar van een tijdperk Samenst. door G.E. van Baarsel. Stedelijk Museum Zutphen, 2000. ISBN 90-805756-1-5ISBN 90-805756-1-5 Jo Spier: Album. Amsterdam, Elsevier, 1957. No ISBN Michel van der Plas: Vader en moeder. Baarn, Bosch& Keuning, 1987. ISBN 90-246-4621-9ISBN 90-246-4621-9 (Interviews with children of famous parents, a.o. Peter Spier) "Jo Spier (Lambiek)". מדיה וקבצים בנושא יו ספיר בוויקישיתוף יו ספיר ב-Lambiek's Comiclopedia
בקר נבוס

בקר נבוס (באנגלית "Becker's Nevus") היא הפרעת עור שפירה המופיעה בעיקר בגברים. הנבוס יכול להיות להופיע בלידה, אך לעיתים קרובות יותר מופיע בסביבות גיל ההתבגרות. בדרך כלל הוא מופיע לראשונה כפיגמנטציה לא סדירה (מלנוזה או היפרפיגמנטציה) על פלג הגוף העליון או הזרוע העליונה (אם כי אזורים אחרים בגוף גם יכולים להיות מושפעים), וגדל בהדרגה באופן לא סדיר, הופך מעובה ולעיתים שעיר (היפרטריקוזיס). הנבוס נובע מצמיחת יתר של האפידרמיס, תאי פיגמנט (מלנוציטים) וזקיקי שיער. צורה זו של נבוס תועדה לראשונה בשנת 1948 על ידי רופא העור האמריקאי סמואל וויליאם בקר (1894–1964). הידע והתיעוד הרפואי של הפרעה זו הוא דל, ככל הנראה בשל שילוב של גורמים הכוללים גילוי עדכני, שכיחות נמוכה והאופי שבעיקרו אסתטי. לפיכך הפתופיזיולוגיה של הנבוס של בקר נותרה לא ברורה. למרות שהיא נחשבת בדרך כלל להפרעה נרכשת ולא מולדת, קיים לפחות דו"ח של מקרה אחד המתעד בקר נבוס עם קשר גנטי: ילד בן 16 חודשים עם נגע היפרפיגמנטציה בכתף ימין, ולאביו נגע זהה. המחקר הנרחב ביותר עד כה, סקר משנת 1981 בקרב כמעט 20,000 גברים צרפתים בני 17 עד 26, שימש להפריך הרבה אמונות מקובלות לגבי ההפרעה. במחקר הצרפתי, 100 נבדקים נמצאו עם בקר נבוס, שחשפו שכיחות של 0.52%. הנבוס הופיע במחצית מהנבדקים לפני גיל 10, ובין הגילאים 10 ל-20 בשאר. ברבע מהמקרים חשיפה לשמש תרמה להופעת הנבוס, מספר נמוך מצפי החוקרים. כמו כן, החוקרים הופתעו מהשכיחות הנמוכה (32%) של הנבוס מעל הפטמות, מכיוון שהאמינו שאזור החזה העליון והכתף הם המקומות העיקריים להופעתו. הפיגמנטציה הייתה בצבע חום בהיר ב-75% מהמקרים, והגודל הממוצע של הנבוס היה 125cm2. דו"ח משנת 1991 תיעד מקרים של תשעה מטופלים עם בקר נבוס ומלנומה ממאירה. מתוך תשע המלנומות, חמש היו באותו אזור של הנבוס, כאשר רק אחת בתוך הנבוס עצמו. מכיוון שזו הייתה ככל הנראה ההתרחשות המשותפת אשר מתועדת לראשונה של שתי המחלות, עד כה אין עדות לשיעורי ממאירות גבוהים יותר בבקר נבוס לעומת עור רגיל. עם זאת, כמו בכל הפרעת עור חריגה, יש לעקוב אחר הנבוס באופן קבוע ולהביא לידיעת הרופא כל שינוי פתאומי במראה. כיוון שהנבוס נחשב להפרעת עור שפירה, טיפול אינו הכרחי בדרך כלל, מלבד למטרות קוסמטיות. גילוח או גזירה יכולים להיות יעילים בהסרת שיער לא רצוי, בעוד שאלקטרולוגיה או הסרת שיער בלייזר עשויים להציע פתרון לטווח ארוך יותר. סוגים שונים של טיפולי לייזר עשויים להיות יעילים גם בהעלמת או הפחתה של ההיפרפיגמנטציה, אם כי נראה שהתוצאות של טיפולי לייזר הן להפחתת שיער והן להפחתת פיגמנטים משתנות מאוד מאדם לאדם. מדיה וקבצים בנושא בקר נבוס בוויקישיתוף James, William D.; Berger, Timothy G.; et al. (2006). Andrews' Diseases of the Skin: clinical Dermatology. Saunders Elsevier. ISBN 0-7216-2921-0. "Becker's nevus | Genetic and Rare Diseases Information Center (GARD) – an NCATS Program". rarediseases.info.nih.gov (באנגלית). נבדק ב-2017-12-24. Ngan, Vanessa. http://www.dermnetnz.org/lesions/beckers-naevus.html Book SE, Glass AT, Laude TA (1997). "Congenital Becker's nevus with a familial association". Pediatr Dermatol. 14 (5): 373–5. PMID 9336809. Tymen R, Forestier JF, Boutet B, Colomb D (1981). "[Late Becker's nevus. One hundred cases (author's transl)]". Ann Dermatol Venereol (בצרפתית). 108 (1): 41–6. PMID 7235503. Fehr B, Panizzon RG, Schnyder UW (1991). "Becker's nevus and malignant melanoma". Dermatologica. 182 (2): 77–80. doi:10.1159/000247749. PMID 2050238. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חטא גיחזי

חטא גיחזי הוא אירוע מקראי המתואר בספר מלכים ב', פרק ה'. חטאו של גיחזי, עבדו של אלישע הנביא היה שרדף אחר נעמן שר צבא ארם על מנת לקבל ממנו כסף, לאחר שנעמן התרפא על ידי אלישע. נעמן, שר צבאו של מלך ארם הצטרע. באחת מפשיטות צבא ארם על מלכות ישראל שבה צבא ארם ילדה קטנה, והיא שירתה את אשת נעמן. אותה ילדה אומרת לאשת נעמן כי בישראל ישנו הנביא אלישע שוודאי יוכל לעזור עם הצרעת. מלך ארם שולח מנחה לפני מלך ישראל (כנראה יהורם בן אחאב), ושולח שירפא את נעמן מצרעתו. מלך ישראל, שאינו מאמין בנביא, בטוח שמלך ארם בא להילחם איתו ולכן מתאבל וקורע את בגדיו. אלישע שולח מסר אל מלך ישראל כי הוא יכול לרפא את נעמן, ובכך ידע מלך ישראל שיש שהנביא הוא אמיתי. נעמן מגיע לפני אלישע וזה מוסר לו שילך לטבול בנהר הירדן 7 פעמים והצרעת תתרפא. נעמן כועס מאוד, אבל עבדיו מסבירים לו שלא יזיק לנסות את דברי אלישע. נעמן הולך לטבול בירדן כדברי אלישע, וצרעתו מתרפאת. נעמן חוזר לאלישע הנביא ורוצה לתת לתת לו מנחה, אך אלישע מסרב לזאת גם לאחר הפצרותיו של נעמן. נעמן מקבל על עצמו להאמין באלוהים ולוקח אדמה מארץ ישראל כדי להקריב עליה קורבנות בארץ ארם. נעמן מציין גם כן שיאלץ להשתחוות בבית רימון, שם נמצאת העבודה זרה של ארם, ויצטרך לעזור למלך ארם להשתחוות. אלישע מתרצה לדבריו של נעמן והוא פונה לחזור לארם. לאחר שנעמן עוזב את בית אלישע, גיחזי רודף אחרי נעמן. נעמן שואל את גיחזי האם קרה משהו וגיחזי עונה שלא קרה דבר, אך אלישע שלח אותו להגיד שישנם שני בני הנביאים הזקוקים לכסף ומבקש מנעמן שייתן להם צדקה, ככר כסף ושתי חליפות. נעמן מתלהב מכך שיכול לתת משהו לנביא, ונותן שתי ככרות כסף ושתי חליפות. כשחוזר גיחזי אל אלישע, אלישע שואל אותו לאן הלך והוא מצדו מגיב כי לא הלך לשום מקום. אלישע מסביר לגיחזי כי היה ראה שנעמן הסתובב לקראתו ולכן מודיע לגיחזי כי ייענש על חטאו. לאחר חטאו של גיחזי הוא נענש בכך שצרעת נעמן עוברת אליו. כדברי הכתוב: וַיֹּאמֶר אֵלָיו לֹא לִבִּי הָלַךְ כַּאֲשֶׁר הָפַךְ אִישׁ מֵעַל מֶרְכַּבְתּוֹ לִקְרָאתֶךָ הַעֵת לָקַחַת אֶת הַכֶּסֶף וְלָקַחַת בְּגָדִים וְזֵיתִים וּכְרָמִים וְצֹאן וּבָקָר וַעֲבָדִים וּשְׁפָחוֹת. וְצָרַעַת נַעֲמָן תִּדְבַּק בְּךָ וּבְזַרְעֲךָ לְעוֹלָם וַיֵּצֵא מִלְּפָנָיו מְצֹרָע כַּשָּׁלֶג. — ספר מלכים ב', פרק ה', פסוקים כ"ו–כ"ז בתלמוד בבלי, מסכת סנהדרין, דף ק"ז, עמוד ב' הגמרא מסבירה שגיחזי תכנן לקנות בכסף את הדברים המפורטים בפסוק וזה הפירוט האמור בפסוק. בנוסף, הגמרא מסבירה כי ארבעת המצורעים האמורים לאחר מכן בזמן המלחמה בין ישראל לארם. וְאַרְבָּעָה אֲנָשִׁים הָיוּ מְצֹרָעִים פֶּתַח הַשָּׁעַר וַיֹּאמְרוּ אִישׁ אֶל רֵעֵהוּ מָה אֲנַחְנוּ יֹשְׁבִים פֹּה עַד מָתְנוּ. — ספר מלכים ב', פרק ז', פסוק ג' לדעת רבי יוחנן בגמרא, אלו גיחזי ושלושת בניו. והכתוב בפסוק "ובזרעך עד עולם", הכוונה לילדים שקיימים לו כעת, שיהיו מצורעים לעולם. גיחזי נעמן (דמות מקראית) אלישע ספר מלכים ב', פרק ה', פסוק ט"ו בפסוק מתואר שנעמן רוצה לתת ברכה, אך הרד"ק מפרש שמדובר במנחה- מתנה. ספר מלכים ב', פרק ה', פסוק י"ט כך מפרש הרלב"ג ספר מלכים ב', פרק ה', פסוק כ"ב המלבי"ם מסביר שגיחזי היה צריך "סיפור כיסוי" כי הרי הנביא אמר שלא ייקח כסף. ולכן אמר גיחזי שמדובר בצרכי צדקה.
מלחמת הכוכבים: חזיונות

מלחמת הכוכבים: חזיונות (באנגלית: Star Wars: Visions) היא סדרת אנתולוגיה של אנימה שנוצרה עבור שירות הסטרימינג האמריקאי דיסני+. הסדרה הופקה על ידי Lucasfilm Animation. עונה 1 מורכבת מתשעה סרטים קצרים שהופקו על ידי שבעה אולפני אנימציה יפניים, כל אחד מספר סיפורים מקוריים משלו המבוססים על היקום של מלחמת הכוכבים ומתרחשים בו. אולפני האנימציה המשתתפים הם Kamikaze Douga, סטודיו קולורידו, Geno Studio, Trigger, Kinema Citrus, Production I.G ו-Science SARU. היוצרים בכל אולפן קיבלו יד חופשית לדמיין מחדש את הרעיונות של מלחמת הכוכבים כראות עיניהם, תוך קבלת הדרכה מהצוות המנהלי של לוקאספילם. האנתולוגיה שוחררה ברחבי העולם ב-22 בספטמבר 2021, וזכתה לשבחי המבקרים. בישראל, הסדרה זמינה גם בדיבוב לעברית בדיסני+ החל מ-16 ביוני 2022. מלחמת הכוכבים: חזיונות הוא אוסף של סרטי אנימציה קצרים המוצגים "דרך העדשה של יוצרי האנימה הטובים בעולם", המציע נקודת מבט חדשה ומגוונת על מלחמת הכוכבים. הסרטים, שנוצרו מחוץ למגבלות הקאנון המסורתי של הזיכיון, מספקים חופש יצירתי לכל במאי ואולפן הפקה, תוך שמירה על נאמנות לנושאים ולזהות הרגשית של סאגת מלחמת הכוכבים. פיתוח פרויקט מלחמת הכוכבים: חזיונות החל כאשר ג'יימס וו, סגן נשיא לתוכן בזכיינות ב-Lucasfilm, הציג את הרעיון בפני קתלין קנדי בתחילת 2020. כדי להקל על ההפקה הבינלאומית, לוקאספילם שיתף פעולה עם המפיק העצמאי ג'סטין ליץ' והחברה שלו Qubic Pictures, מה שעזר להקל על הדיונים בין המנהלים בארצות הברית לבין האולפנים היפנים, זה הפך להיות חשוב במיוחד במהלך מגפת הקורונה, כאשר היה צריך לבטל פגישות מתוכננות. ייצור הפרקים הקצרים התקיים ביפן לאורך 2020 ו-2021. "מלחמת הכוכבים: חזיונות", במסד הנתונים הקולנועיים IMDb (באנגלית) "מלחמת הכוכבים: חזיונות", באתר Rotten Tomatoes (באנגלית) "מלחמת הכוכבים: חזיונות", באתר Metacritic (באנגלית) "מלחמת הכוכבים: חזיונות", באתר דיסני+ סדרות (באנגלית) "מלחמת הכוכבים: חזיונות", במסד הנתונים הקולנועיים KinoPoisk (ברוסית) מלחמת הכוכבים: חזיונות, במיזם "אישים" לתיעוד היצירה הישראלית Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
יוביק (עיר)

יוביק (בנורווגית: Gjøvik) היא עיר במחוז ינלנה שבנורווגיה, העיר ממוקמת לא רחוק מלילהאמר לחופי אגם מיוסה. נכון לשנת 2014 בעיר התגוררו כ-30 אלף תושבים. בשנת 1807 האזור הוקם מפעל לייצור זכוכית והוא תרם להתפתחות היישוב. היישוב קיבל זכויות עיר בשנת 1861. בהמשך במקום הוקם מפעל גדול לייצור כלים שונים לדייג. בתחילת המאה ה-20 בעיר פעל בית מלאכה לייצור מכוניות בירינג. המפעל עבד עד לשנת 1925. בשנת 1960 לעיר צורפו מספר יישובים קטנים בסביבה. לקראת אולימפיאדת החורף 1994 בעיר הוקם אולם לתחרות הוקי קרח עם 5,500 מקומות ישיבה. בשנת 1995 הוא אירח תחרויות אליפות העולם בהחלקה מהירה על הקרח במסלול קצר ובשנת 1999 אליפות העולם בכדוריד לנשים. בשנת 2016 באולם זה נערכו תחרויות של אולימפיאדת הנוער. אולם זה מנוצל גם להופעות ונערכו בו הופעות של טוטו, רובין ויליאמס, בריאן אדמס ואמנים נוספים. בשנת 2016 בעיר הוקם קמפוס של האוניברסיטה הנורווגית למדעים וטכנולוגיה. אטרקציה נוספת של המקום היא אוניית משוטה שנבנתה בשנת 1856 ונכון לשנת 2022 נמצאת בשרות סדיר. לעיר קשרי עיר תאומה עם סטווטון שבארצות הברית. מדיה וקבצים בנושא יוביק בוויקישיתוף אתר האינטרנט הרשמי של יוביק (בנורווגית ספרותית) יוביק, ברשת החברתית פייסבוק יוביק, ברשת החברתית אינסטגרם ערך זה הוא קצרמר בנושא גאוגרפיה של נורווגיה. אתם מוזמנים לתרום לוויקיפדיה ולהרחיב אותו.
מיגל ואן דאם

מיגל ואן דאם (בהולנדית: Miguel Van Damme; ‏ 25 בספטמבר 1993 – 29 במרץ 2022) היה כדורגלן בלגי ששיחק בעמדת השוער בקבוצת סרקל ברוז'. ואן דאם הגיע למחלקת הנוער של סרקל ברוז' בשנת 2013. ב-5 באפריל 2014 ערך את הופעת הבכורה שלו בקבוצה הבוגרת של המועדון, בהפסד 1-0 למכלן במסגרת ליגת העל הבלגית לעונת 2013/2014. בתום עונת 2014/2015 ירד עם המועדון לליגה הבלגית השנייה. בעונת 2015/2016 היה השוער הראשון של המועדון בליגה הבלגית השנייה. בתום עונת 2017/2018 העפיל עם המועדון בחזרה לליגת העל הבלגית. בסך הכל ערך ואן דאם 40 הופעות ליגה במדי המועדון. בחודש יוני 2016, במהלך בדיקה שגרתית לפני עונת 2016/2017, אובחן ואן דאם עם לוקמיה. שנה לאחר מכן מחלתו הייתה בנסיגה, והוא חתם על חוזה חדש בסרקל ברוז' עד ליוני 2019. על-אף שעדיין נדרש לטיפול תרופתי, הוא שיחק במסגרת הגביע הבלגי לעונת 2017/2018 במשחק נגד ראסינג גנק. בחודש ינואר 2020 חלה שוב בלוקמיה, והתבשר כי סיכויי ההישרדות שלו נמוכים. למרות זאת, הוא קיבל טיפולים אימונותרפיים, וב-16 ביוני 2020 חתם על חוזה חדש לעונה אחת בסרקל ברוז'. ב-18 באוקטובר 2021 חלה פעם נוספת בלוקמיה, ונלחם במחלה בפעם החמישית במהלך חמש שנים. ב-29 במרץ 2022 מת ואן דאם ממחלתו בגיל 28. מדיה וקבצים בנושא מיגל ואן דאם בוויקישיתוף מיגל ואן דאם, באתר Transfermarkt מיגל ואן דאם, באתר Soccerway מיגל ואן דאם, באתר FootballDatabase.eu Leukemie vastgesteld bij Cercle Brugge-doelman Miguel Van Damme באתר HLN, ‏ 23 ביוני 2016 (בהולנדית) Doelman Van Damme, die leukemie kreeg, verlengt bij Cercle Brugge באתר Sporza (בהולנדית) Miguel Van Damme reageert op nieuwe opdoffer in strijd tegen leukemie: “We geven niet op, al zal het zéér moeilijk worden” באתר HLN, ‏ 25 בינואר 2020 (בהולנדית) Miguel Van Damme verlengt contract bij Cercle: "Hopelijk snel weer tussen de palen" באתר Sporza, ‏ 16 ביוני 2020 (בהולנדית) Opnieuw kankercellen vastgesteld bij Cercle-doelman Miguel Van Damme באתר Sporza, ‏ 18 באוקטובר 2021 (בהולנדית) Doelman Miguel Van Damme (28) verliest oneerlijke strijd met leukemie: "Hij is naar zijn laatste match vertrokken" באתר Sporza, ‏ 29 במרץ 2022 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיגל ואן דאם".
גבעת ואספ

גבעת ואספ (באנגלית: Wasp Hill) היא גבעה בחלק הדרום-מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה. גובהה של הגבעה 72 מטרים מעל פני הים; הגבעה מתנשאת מעל נקודת סבאר. גבעת ואספ ממוקמת 1.01 קילומטרים צפונית-מערבית מגבעת סילר; גבעת ואספ ממוקמת 1.4 קילומטרים צפונית-מזרחית מנקודת סבאר; גבעת ואספ ממוקמת 2.74 קילומטרים מזרחית -צפון-מזרחית מנקודת דבילז; גבעת ואספ ממוקמת 3.12 קילומטרים דרומית-מערבית מפקק אוסניאה; גבעת ואספ ממוקמת 3.91 קילומטרים דרומית-מערבית מחרוט צ'סטר. האזור התגלה על ידי צידי כלבי ים שהגיעו לאזור במאה ה-19. הגבעה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. הגבעה נקראת על שם ספינת ציד כלבי הים - הסקונר האמריקאית "ואספ" (Wasp) בפיקודו של רב החובל רוברט ג'ונסון ( Robert Johnson) שהגיעה לאיי שטלנד הדרומיים בקיץ האנטארקטי שבשנים 1821–1822.
טוש טוש הגיבור המסתורי

טוש טוש הגיבור המסתורי הייתה סדרה של משחקי וידאו ישראליים, שפותחו בשנת 1997, תחילה על ידי חברת מחשבת הישראלית ולאחר מכן על ידי חברת הבת שלה, SCOPS SOFTWARE. טוש-טוש הוא דמות בדיונית של גיבור, שעומד במרכזם של מספר משחקים אינטראקטיביים לטלוויזיה, ובהמשך גם למחשב. הסדרה שאבה השראה מסדרת המשחקים הוגו. תוכנית הטלוויזיה של המשחק שודרה כל שבת בבוקר בערוץ השני, בהנחיית יעל בר זוהר, ומיכאל הנגבי. המשתתפים שנבחרו היו צריכים לשחק מביתם, על ידי הקשה על ספרות טלפון הביתי, ששימשו כמקשי משחק. במשחק הווידאו נדרשו ליכולות קואורדינציה, וזריזות ידיים, מטרת המשחק היא להימנע ממכשולים ולאסוף אוצרות. המשחק הראשון בסדרה נקרא טוש טוש הגיבור המסתורי, והוא הפך ממשחק אינטראקטיבי, למשחק מחשב, בשנת 1997. עלילת המשחק מספרת על ממלכת "טושניה", ששליטה המלך פק"מ השלישי, מצווה על טוש טוש לצאת ולהשיג אוצרות, כדי למלא את קופת המדינה. במשחק זה ישנם שלושה שלבים. למרות שהמשחק לא זכה בציונים גבוהים בזמן יציאתו, משום שלא היה בו תחכום, או עלילה יוצאי דופן, והוא היה מבוסס על זריזות בלבד. הוא זכה לאהבת הקהל, בגלל השנינות ההומוריסטית של טוש טוש. בשלב הראשון טוש טוש צריך להיכנס לתוך קברים עתיקים שמלאים באוצרות. בדרך ישנם אויבים רבים שטוש טוש צריך להתחמק מהם, ואם הוא לא מצליח להתחמק עליו לשחד אותם, על מנת שהם ייתנו לו לעבור. אולם אם השחקן נשאר בלי אוצרות, הוא ייתפס וייפסל. בשלב השני טוש טוש רכוב על סנובורד, ועליו לאסוף אבנים טובות, תוך כדי התחמקות מאנשי שלג, וממפולות סלעים. תוך כדי הגלישה צריך להוסיף לטוש טוש אנרגיה על ידי אכילת שוקולד. בשלב השלישי כל האוצרות נגנבים מידי טוש טוש על ידי שודד, וטוש טוש מנהל אחריו מרדף על גבי טרקטורון בכביש סואן, על מנת להחזיר אותם. תוך כדי המשחק על השחקן למלא את הטרקטורון בדלק ולחמוק ממכשולים, כמו מכוניות, פחי זבל, ורכבות מהירות. בעקבות הצלחת המשחק הראשון, יצא משחק שני בסדרה, טושטוש 2 – הגיבור המסתורי חוזר. משחק זה לא הופק על ידי מחשבת אלא על ידי סטודיו "SCOPS SOFTWARE", והוא שוחרר לגרסת המחשב בלבד. במשחק זה ישנם שלושה שלבים. בשלב הראשון על השחקן לעזור לטוש טוש להמריא מתוך שדה תעופה. בשלב השני טוש טוש רוכב על גבי פיל בג'ונגל, ובשלב השלישי מרוץ אופנועים. משחק זה קיבל ביקורות שליליות מאד בגלל משחקיות גרועה. המשחק השלישי בסדרת טוש טוש היה משחק טמגוצ'י, שפותח על ידי מחשבת. הוא לא זכה להצלחה ולא הגיע לתפוצה רחבה. לאחר מכן התוכנית ירדה מהאוויר, ובעקבות כך הופסקו כל הפיתוחים שעסקו בסדרת המשחקים. פרסומת למשחק המחשב גיימפלי של טוש טוש 2 הילה חיימוביץ׳, ‏תתחדשו: 20 אלף משחקי DOS חינמיים הגיעו לדפדפן שלכם, באתר Geektime‏, 19 באוקטובר 2019 מאגר המגזינים הישנים | צפייה בדפים מתוך מגזין פריק, באתר abandonware-magazines.github.io מאגר המגזינים הישנים | צפייה בדפים מתוך מגזין זומביט, באתר abandonware-magazines.github.io Tush-Tush: HaGibor HaMistory for DOS (1997), MobyGames https://www.geektime.co.il/top-10-israeli-games-of-all-times/ סבטה ס, מה אתם זוכרים מ"טושטוש הגיבור המסתורי"?, באתר הארץ, 19 בספטמבר 2019